# Euroopa Liidu C 66A/26.

| | ISSN 1977-0898 |
| --- | --- |
| Euroopa Liidu
  Teataja | C 66A |
| | |
| Eestikeelne väljaanne | Teave ja teatised | 64. aastakäik26. veebruar 2021 |

ISSN 1977-0898

Euroopa Liidu

Teataja

C 66A

Eestikeelne väljaanne

Teave ja teatised

64. aastakäik26. veebruar 2021

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2021/C 66 A/01 | Teadusuuringute Ühiskeskuse (JRC) peadirektoraat — Teade vaba ametikoha kohta: dekomisjoneerimise ja jäätmekäitluse direktor (palgaaste AD 14) (personalieeskirjade artikli 29 lõige 2) — COM/2021/10400 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2021/C 66 A/01

Teadusuuringute Ühiskeskuse (JRC) peadirektoraat — Teade vaba ametikoha kohta: dekomisjoneerimise ja jäätmekäitluse direktor (palgaaste AD 14) (personalieeskirjade artikli 29 lõige 2) — COM/2021/10400

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 26.2.2021 | ET | Euroopa Liidu Teataja | CA 66/1 |
| --- | --- | --- | --- |

26.2.2021

ET

Euroopa Liidu Teataja

CA 66/1

---

Teadusuuringute Ühiskeskuse (JRC) peadirektoraat

Teade vaba ametikoha kohta: dekomisjoneerimise ja jäätmekäitluse direktor (palgaaste AD 14)

(personalieeskirjade artikli 29 lõige 2)

COM/2021/10400

(2021/C 66 A/01)

Teadusuuringute Ühiskeskus

Teadusuuringute Ühiskeskus (JRC) on Euroopa Komisjoni teadus- ja teadmustalitus, mis toetab sõltumatu tõendusmaterjaliga Euroopa Liidu poliitika kujundamist kõigis selle etappides. JRC asub viies liikmesriigis (Belgias, Hispaanias, Itaalias, Madalmaades ja Saksamaal). Lisateavet saab aadressilt https://ec.europa.eu/jrc.

Alates JRC asutamisest on üks selle põhiülesannetest olnud tuumauuringud. Sellega kaasneb rajatiste tegutsemise ajal jäätmekäitlus ja nende sulgemisel dekomisjoneerimine. ELis pööratakse tuumarajatiste dekomisjoneerimisele ja jäätmekäitlusele üha enam tähelepanu, mida näitab ka tõsiasi, et 2021.–2027. aasta mitmeaastases finantsraamistikus on selle rahastamiseks loodud eraldi programm.

Pakutav ametikoht

Direktor juhib uut direktoraati, mille ülesanne on rakendada vastavalt kindlaks tehtud vajadustele JRC dekomisjoneerimise ja tuumajäätmete käitlemise programmi.

Direktoraadi eesmärk on kujundada ümber neli praegust tuumaobjekti, et kasutada nende hooneid ja/või maad muuks otstarbeks, või uurida võimalust anda dekomisjoneerimise ning kasutatud tuumkütuse ja radioaktiivsete jäätmete käitlemisega seotud kohustused üle asukohaliikmesriigile, kui saavutatakse vastastikune kokkulepe.

Üks olulisi töövaldkondi on dialoogi tugevdamine asukohaliikmesriikide reguleerimisasutustega, et saada dekomisjoneerimise ja jäätmekäitluse kiirendamiseks ja tõhustamiseks vajalikud tegevusload ja heakskiit.

Direktor kujundab olemasoleva dekomisjoneerimis- ja jäätmekäitlusprogrammi alusel välja kohandatud programmi, sealhulgas määrab kindlaks töö, mida teevad programmi raames välistöövõtjad, ja haldab seda.

Direktori töökoht on Itaalias Ispras ja ta keskendub alguses põhiliselt sellele objektile. Samas teeb ta JRC dekomisjoneerimis- ja jäätmekäitlusprogrammi koordinaatorina koostööd ka direktorite ja tegevusüksuste/sektoritega ülejäänud kolmes JRC tegevuskohas, kus tegeletakse tuumauuringutega, s.t Belgias Geelis, Madalmaades Pettenis ja Saksamaal Karlsruhes.

Direktor vastutab JRC eesmärkide täitmiseks ette nähtud vahendite kasutamise eest, järgides komisjoni ja peadirektoraadi haldusraamistikku (õigusnõuded, sisekontrollistandardid, integreeritud juhtimissüsteem ja JRC personalihalduse deklaratsioon). Direktor tagab, et vahendeid kasutatakse võimalikult tõhusalt, tulemuslikult ja säästlikult ning et tegevuse raames järgitakse vastavaid juriidilisi kohustusi ning asukohaliikmesriigi tegevuslubade andmise ja ohutusnõudeid. Direktor tagab ka JRC tegevuse tulemusliku hindamise ja aruandluse (iga-aastased eduaruanded, hindamised, tulemuste levitamine, teadmussiire jms).

Direktoraat koosneb ühest üksusest ja kahest sektorist, kus on umbes 50 alalist töötajat, kuid direktoraadi struktuur tõenäoliselt areneb tulevikus.

Sobiv kandidaat (valikukriteeriumid)

Sobiv kandidaat on väljapaistev ja dünaamiliste isikuomadustega spetsialist, kes peaks vastama järgmistele valikukriteeriumidele:

| a) | juhtimisoskused:







  — | erialane kõrgema tasandi töökogemus tehnilise ja projektijuhtimise alal, juhtides nii asutusesiseseid spetsialiste kui ka väliseid teenuseosutajaid; |
| --- | --- | --- |

a)

juhtimisoskused:

—

erialane kõrgema tasandi töökogemus tehnilise ja projektijuhtimise alal, juhtides nii asutusesiseseid spetsialiste kui ka väliseid teenuseosutajaid;

| — | väga hea oskus hallata rahalisi vahendeid avaliku teenuse osutamise tingimustes; |
| --- | --- |

—

väga hea oskus hallata rahalisi vahendeid avaliku teenuse osutamise tingimustes;

| — | väga hea oskus töötada välja strateegiaid ja koostada nende alusel praktilisi tegevuskavasid; |
| --- | --- |

—

väga hea oskus töötada välja strateegiaid ja koostada nende alusel praktilisi tegevuskavasid;

| — | oskus seada tõhusalt prioriteete ja eesmärke ning juhtida meeskondade tööd nii kohapeal kui ka distantsilt; |
| --- | --- |

—

oskus seada tõhusalt prioriteete ja eesmärke ning juhtida meeskondade tööd nii kohapeal kui ka distantsilt;

| b) | erioskused ja kogemused:







  — | põhjalikud teadmised ja kogemused tuumaohutuse ja -julgeoleku alal seoses tuumarajatiste tööstusliku dekomisjoneerimisega; |
| --- | --- | --- |

b)

erioskused ja kogemused:

—

põhjalikud teadmised ja kogemused tuumaohutuse ja -julgeoleku alal seoses tuumarajatiste tööstusliku dekomisjoneerimisega;

| — | eelistatavalt teadmised tuumarajatistele tegevuslubade andmise ning tuumaohutuse ja -julgeoleku õigusraamistikust ELi tasandil ning riiklikul tasandil Belgias, Madalmaades ja Saksamaal; |
| --- | --- |

—

eelistatavalt teadmised tuumarajatistele tegevuslubade andmise ning tuumaohutuse ja -julgeoleku õigusraamistikust ELi tasandil ning riiklikul tasandil Belgias, Madalmaades ja Saksamaal;

| — | põhjalikud teadmised komisjoni haldus- ja finantsmenetlustest; |
| --- | --- |

—

põhjalikud teadmised komisjoni haldus- ja finantsmenetlustest;

| — | soovitavalt kõrgharidus tuumatehnika, -teaduse, -füüsika või -keemia erialal või samaväärsel erialal; |
| --- | --- |

—

soovitavalt kõrgharidus tuumatehnika, -teaduse, -füüsika või -keemia erialal või samaväärsel erialal;

| c) | isikuomadused:







  — | suurepärane suhtlemis- ja läbirääkimisoskus; |
| --- | --- | --- |

c)

isikuomadused:

—

suurepärane suhtlemis- ja läbirääkimisoskus;

| — | suurepärane organiseerimisvõime ja oskus lahendada korraldus- ja tegevuslikke probleeme tulemustele suunatud lähenemisviisi abil; |
| --- | --- |

—

suurepärane organiseerimisvõime ja oskus lahendada korraldus- ja tegevuslikke probleeme tulemustele suunatud lähenemisviisi abil;

| — | oskus jagada teavet ning teha koostööd teiste sama valdkonna juhtide ja kolleegidega. |
| --- | --- |

—

oskus jagada teavet ning teha koostööd teiste sama valdkonna juhtide ja kolleegidega.

Nõuded kandidaadile (osalemistingimused)

Kandidaat, kes soovib valikumenetluses osaleda, peab avalduse esitamise tähtpäeval vastama järgmistele vormilistele tingimustele.

| — | Kodakondsus: kandidaadil peab olema ühe Euroopa Liidu liikmesriigi kodakondsus. |
| --- | --- |

—

Kodakondsus: kandidaadil peab olema ühe Euroopa Liidu liikmesriigi kodakondsus.

| — | Akadeemiline kraad või diplom: kandidaadil peab olema






  — | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, |
| --- | --- | --- |

—

Akadeemiline kraad või diplom: kandidaadil peab olema

—

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat,

| — | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka). |
| --- | --- |

—

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka).

| — | Erialane töökogemus: kandidaadil peab olema vähemalt 15aastane ülikoolijärgne erialane töökogemus (1) tasemel, mis vastab eespool osutatud kvalifikatsioonile. |
| --- | --- |

—

Erialane töökogemus: kandidaadil peab olema vähemalt 15aastane ülikoolijärgne erialane töökogemus (1) tasemel, mis vastab eespool osutatud kvalifikatsioonile.

| — | Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (2) valdkonnas, millega kandidaat tegeleks pakutaval ametikohal. |
| --- | --- |

—

Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (2) valdkonnas, millega kandidaat tegeleks pakutaval ametikohal.

| — | Keeleoskus: kandidaat peab oskama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat vastab nõudele osata rahuldaval tasemel mõnda teist ELi ametlikku keelt. Selleks võib vestlus (osaliselt) toimuda nimetatud teises keeles. |
| --- | --- |

—

Keeleoskus: kandidaat peab oskama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat vastab nõudele osata rahuldaval tasemel mõnda teist ELi ametlikku keelt. Selleks võib vestlus (osaliselt) toimuda nimetatud teises keeles.

| — | Vanusepiir: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade (4) artikli 52 punkt a). |
| --- | --- |

—

Vanusepiir: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade (4) artikli 52 punkt a).

Valikumenetlus ja ametisse nimetamine

Euroopa Komisjon valib direktori ja nimetab ta ametisse personalivaliku- ja värbamismenetluse kohaselt (vt dokument, mis käsitleb kõrgema järgu ametnike suhtes kohaldatavat poliitikat (5)).

Valikumenetluse raames moodustab Euroopa Komisjon eelvalikukomisjoni. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse. Nõuandekomitee otsustab eelvalikukomisjoni otsuse põhjal, millised kandidaadid kutsutakse vestlusele.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab ametisse nimetamise küsimustega tegelev nõuandekomitee nimekirja kandidaatidest, keda ta peab direktori ametikohale sobivaks.

Nõuandekomitees välja valitud kandidaadid kutsutakse vestlusele Euroopa Komisjoni JRC eest vastutava volinikuga (6).

Pärast neid vestlusi teeb Euroopa Komisjon ametisse nimetamise otsuse.

Lisaks peab väljavalitud kandidaat olema täitnud kõik õiguslikud kohustused seoses sõjaväeteenistusega, esitama asjakohased iseloomustused, mis näitavad tema sobivust töökohustuste täitmiseks, ja olema füüsiliselt võimeline neid täitma.

Väljavalitud kandidaadil peaks olema oma liikmesriigi julgeolekuasutuse väljastatud kehtiv salastatud teabele juurdepääsu luba või võimalus see saada. Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning millega tõendatakse, et isikule võib anda juurdepääsu teatava tasemeni salastatud teabele. (Palume tähele panna, et juurdepääsuloa saamiseks vajaliku menetluse saab algatada ainult tööandja, mitte aga isik ise).

Kandidaat ei saa juurdepääsu teabele, mille ELi salastatud teabe tase on CONFIDENTIEL UE / EU CONFIDENTIAL või kõrgem ega tohi osaleda koosolekutel, kus sellist teavet arutatakse, enne kui asjaomane liikmesriik on andnud talle juurdepääsuloa ja julgeolekukontrolli menetlus koos õigusaktidega nõutava Euroopa Komisjoni julgeolekudirektoraadi poolse julgeolekuülevaatega on lõpule viidud.

Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, toimub valikumenetlus ainult inglise ja/või prantsuse keeles (7).

Võrdsed võimalused

Vastavalt personalieeskirjade (8) artiklile 1d taotleb Euroopa Komisjon strateegilist eesmärki saavutada oma praeguse ametiaja lõpuks sooline võrdõiguslikkus kõigil juhtimistasanditel ning kohaldab võrdsete võimaluste poliitikat, kutsudes üles selliste taotluste esitamisele, mis võiksid kaasa aidata suuremale mitmekesisusele, soolisele võrdõiguslikkusele ja üldisele geograafilisele tasakaalule.

Teenistustingimused

Palga- ja teenistustingimused on sätestatud personalieeskirjades (9).

Väljavalitud kandidaat nimetatakse ametisse palgaastme AD 14 ametnikuna (10). Talle määratakse sõltuvalt tema eelnevast erialasest töökogemusest selle palgaastme 1. või 2. järk.

Juhime kandidaatide tähelepanu sellele, et personalieeskirjade kohaselt peavad kõik uued töötajad edukalt läbima üheksakuulise katseaja.

Töökoht asub Itaalias Ispras.

Tööle saab asuda alates 16. jaanuarist 2021.

Sõltumatus ja huvide deklaratsioon

Enne ametikohale asumist peab direktor kinnitama, et ta kohustub tegutsema sõltumatult avalikes huvides, ja deklareerima huvid, mis võivad tema sõltumatust kahjustada.

Avalduse esitamise kord

Kontrollige enne kandideerimisavalduse esitamist hoolikalt, kas Te täidate kõik osalemiskriteeriumid („Nõuded kandidaadile“), eriti diplomi, kõrgel juhtival ametikohal töötamise kogemuse ning keeleoskuse kohta kehtestatud nõuded. Kandidaadid, kes osalemiskriteeriume ei täida, langevad valikumenetlusest automaatselt välja.

Kandideerimisavalduse esitamiseks tuleb registreeruda internetis järgmisel veebisaidil ja järgida valikumenetluse eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus ise ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu.

Avalduste esitamise tähtaeg

Avalduse esitamise tähtpäev on 26. märts 2021 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast avalduse esitamise tähtpäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi vahendusel ühendust valikukomisjonide liikmetega. Kõik järelepärimised tuleb saata asjaomase valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (11). Eriti pööratakse tähelepanu isikuandmete konfidentsiaalsusele ja turvalisusele.

---

(1)  Töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (mis tahes liiki tööleping) või teenusepakkujana. Osaajatööd arvestatakse protsendina tõestatud töötatud täistööajast. Emapuhkust / vanemapuhkust / lapsendamispuhkust võetakse arvesse, kui seda võeti töölepingu kehtivusajal. Doktoriõpet (ka tasustamata) käsitatakse töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(2)  Elulookirjelduses peaks kandidaat kõigi nende aastate kohta, mille jooksul ta töötas juhtival ametikohal, esitama järgmised andmed: 1) ametinimetus ja -ülesanded, 2) alluvate arv ametikohal/-kohtadel, 3) hallatud eelarvete suurus, 4) kõrgemate ja madalamate juhtimistasandite arv ja 5) sama tasandi kolleegide arv.

(3)  http://eur-lex.europa.eu/legal-content/ET/TXT/PDF/?uri=CELEX:01958R0001-20130701&qid=1408533709461&from=ET

(4)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Välja arvatud juhul, kui volinik on komisjoni 5. detsembri 2007. aasta otsuse (PV(2007) 1811) ja 30. septembri 2020. aasta otsuse (PV(2020) 2351) kohaselt andnud selle ülesande kellelegi teisele.

(7)  Valikukomisjonid tagavad, et ei eelistata kõnealuseid keeli emakeelena rääkivaid kandidaate.

(8)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(9)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(10)  Euroopa Liidu ametnike ja muude teenistujate töötasu ja pensionide suhtes kohaldatav paranduskoefitsient Ispra puhul on alates 2020. aasta 1. juulist 90 %. Kõnealune koefitsient vaadatakse igal aastal läbi.

(11)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---